|  |  |  |
| --- | --- | --- |
| **Komisija za knjižnični sistem UM** |  | **7. seja (osnutek)** |
| **Vodja sestanka:** dr. Zdenka Petermanec  **Zapisnik:** mag. Dunja Legat |  | **Datum: 17. 3. 2016**  **Ura: 13:00 – 15:00** |

Zapisnik 7. seje

**Prisotni**: dr. Zdenka Petermanec (UKM), Mojca Markovič (FERI), Mojca Garantini (Filozofska fakulteta), Nevenka Balun (FZV), Zorica Milinović (Medicinska fakulteta), mag. Ksenija Škorjanc (Fakulteta za kmetijstvo in biosistemske vede), Ines Gusel (EPF), dr. Peter Šenk (Fakulteta za gradbeništvo), dr. Blaž Markelj (po videokonferenci, FVV), dr. Vesna Mia Ipavec (po videokonferenci, Fakulteta za logistiko), Natalija Orešek (po pooblastilu za mag. Jernejo Prostor, Pravna fakulteta)

**Odsotni:** dr. Uroš Milutinović (opr., FNM), dr. Jana Batič (opr., Pedagoška fakulteta), dr. Irena Ban (opr., Fakulteta za kemijo in kemijsko tehnologijo), dr. Zdravko Praunseis (opr., Fakulteta za energetiko),dr. Simon Špacapan (FS), Bernarda Javornik (Študentski svet UM), dr. Marjan Senegačnik (Fakulteta za organizacijske vede), Ana Šela (Študentski svet UM), David Hazemali (Študentski svet UM), dr. Maja Turnšek Hančič (Fakulteta za turizem)

**Vabljeni:** mag. Dunja Legat (UKM), Sandra Kurnik Zupanič (UKM)

**Dnevni red**:

1. Pregled in potrditev zapisnika 6. redne seje.

2. Poročilo o obisku predstavnikov vlade RS v UKM

3. Predstavitev analize sofinanciranja konzorcijskih revij na UM

4. Samoevalvacijsko poročilo in analiza zadovoljstva študentov UM s knjižničnimi storitvami

5. Cenik knjižničnih storitev 2016/2017

6. Razno

**Ad. 1:**

M. Garantini je predlagala dopolnitev dnevnega reda pod tč. 6 – Razno: Akademska izkaznica.

**SKLEP 1.1**: Predlagani dnevni red z dopolnitvijo je bil soglasno potrjen.

**SKLEP 1.2**: KISUM je potrdil zapisnik 6. redne seje KISUM in zapisnik srečanja z dne 21. 1. 2016.

**Ad. 2**

**Poročilo o obisku predstavnikov vlade RS v UKM**

Ravnatlejica UKM je člane KISUMA seznanila z obiskom Vlade RS v UKM, ki je bil 9. 3. 2016. Poudarila je specifične naloge UKM, ki bi jih morala opredeliti tudi novela ZViS in zagotoviti stabilnejše financiranje.

**SKLEP 2.1:** Člani KISUM so se seznanili s poročilom obiska predstavnikov vlade RS v UKM in s problematiko opredelitve statusa UKM v okviru predloga novele Zakona o visokem šolstvu.

**Ad. 3**

**Predstavitev analize sofinanciranja konzorcijskih revij na UM**

D. Legat je predstavila analizo sofinanciranja konzorcijskih revij na UM, ki jo je pripravila UKM na podlagi posredovanih podatkov vodij knjižnic članic UM.

**SKLEP 3.1:** Člani KISUM so se seznanili z analizo sofinanciranja konzorcijskih revij na UM.

**SKLEP 3.2:** Člani KISUM predlagajo, da se analiza predstavi Kolegiju dekanov z namenom skupnega nastopanja vseh članic UM na razpisu za sofinanciranje znanstvene literature in baz podatkov pri ARRS.

**Ad. 4**

**Samoevalvacijsko poročilo in analiza zadovoljstva študentov UM s knjižničnimi storitvami**

S. Kurnik Zupanič je predstavila sintezo kazalcev kakovosti knjižničnega sistema UM, ki so rezultat samoevalvacije UKM in knjižnic članic UM za študijsko leto 2014/2015. Prav tako je predstavila rezultate ankete o zadovoljstvu študentov UM s knjižničnimi storitvami UKM.

Po diskusiji sta bila sprejeta naslednja sklepa:

**SKLEP 4.1:** Člani KISUMA so se seznanili s samoevalvacijskim poročilom in analizo zadovoljstva študentov UM s knjižničnimi storitvami UKM.

**SKLEP 4.2:** Člani KISUMA predlagajo, da se izvede enotna spletna anketa zadovoljstva s knjižničnimi storitvami za vse knjižnice članic UM in UKM.

**Ad. 5**

**Cenik knjižničnih storitev 2016/2017**

Ravnateljica UKM je predstavila predlog cenika knjižničnih storitev za študijsko leto 2016/2017. Strokovni svet UKM je v okviru sprememb cenika predlagal povišanje prispevka za knjižnice, ki ga študenti UM plačajo v okviru vpisnine na UM. Ta bi naj po sklepu Strokovnega sveta UKM znašal 7,50 EUR. Člani KISUMA so bili mnenja, da naj bo prispevek za študijsko leto 2016/17 7,80 EUR. Pet članov KISUM je glasovalo za višino prispevka 7,50 EUR ter šest za 7,80 EUR. Člani KISUM so glasovali tudi o delitvi prispevka za knjižnice med UKM in knjižnico članice UM. Osem članov je glasovalo za delitev v odstotkih 50:50, dva za 47:53 v prid UKM. En član se je glasovanja vzdržal.

**SKLEP 5.1:** Člani KISUM-a so večinsko potrdili predlog, da se višina prispevka za knjižnice za študente UM za študijsko leto 2016/2017 zviša na 7,80 EUR.

**SKLEP 5.2:** Prispevek za knjižnice se za študijsko leto 2016/2017 razporedi:

• 3,90 EUR Univerzitetni knjižnici Maribor,

• 3,90 EUR matični knjižnici študenta.

**SKLEP 5.3:** Člani KISUM potrjujejo cenik knjižničnih storitev 2016/2017.

**Ad. 6**

**Razno**

M. Garantini je predlagala, da bi se akademska izkaznica preimenovala v knjižnično izkaznico. Ravnateljica dr. Zdenka Petermanec je pojasnila, da o problematiki akademske izkaznice, ki je multifunkcijska, ne more odločati knjižnična komisija. S. Kurnik Zupanič je še enkrat osvetlila okoliščine uporabe in funkcionalnosti akademske izkaznice.

**SKLEP 6.1:** S. Kurnik Zupanič bo za člane KISUM pripravila pisno pojasnilo implementacije in uporabe akademske izkaznice na UM.

dr. Zdenka Petermanec,

predsednica KISUM